276 Jurnalul Oficial al Uniunii Europene 05/vol. 8 32006D0544 5.8.2006 JURNALUL OFICIAL AL UNIUNII EUROPENE L 215/26 DECIZIA CONSILIULUI din 18 iulie 2006 privind liniile directoare ale politicilor de ocupare a forței de muncă ale statelor membre (2006/544/CE) CONSILIUL UNIUNII EUROPENE având în vedere Tratatul de instituire a Comunității Europene și, în special, articolul 128 alineatul (2) al acestuia, având în vedere propunerea Comisiei, având în vedere avizul Parlamentului European (!), având în vedere avizul Comitetului Economic și Social (2), după consultarea Comitetului Regiunilor, având în vedere avizul Comitetului pentru Ocuparea Forţei de Muncă (?), întrucât: (1) Reforma Strategiei de la Lisabona din 2005 a pus accentul pe dezvoltare și locuri de muncă. Liniile directoare (4) ale Strategiei europene privind ocuparea forței de muncă și Orientările generale ale politicilor economice (*) au fost adoptate ca pachet integrat, Strategia europeană privind ocuparea forței de muncă deţinând rolul principal în punerea în aplicare a obiectivelor Strategiei de la Lisabona privind ocuparea forței de muncă și piața muncii. (2)  Uniunea Europeană trebuie să mobilizeze toate resursele naționale și comunitare adecvate — inclusiv politica de coeziune — în cele trei dimensiuni (economică, socială și de mediu) ale Strategiei de la Lisabona pentru o mai bună valorificare a sinergiilor acestora, într-un cadru general de dezvoltare durabilă. (!) Aviz emis la 4 aprilie 2006 (nepublicat încă în Jurnalul Oficial). (2) Aviz emis la 17 mai 2006 (nepublicat încă în Jurnalul Oficial). (?) Aviz emis la 27 aprilie 2006. (*) Decizia 2005/600/CE a Consiliului din 12 iulie 2005 privind liniile directoare ale politicilor de ocupare a forței de muncă ale statelor membre (JO L 205, 6.8.2005, p. 21). (*) Recomandarea 2005/601/CE a Consiliului din 12 iulie 2005 privind liniile directoare extinse în domeniul politicilor economice ale statelor membre și ale Comunității (2005 - 2008) JO L 205, 6.8.2005, p. 28). (3) Liniile directoare privind ocuparea forței de muncă și Orientările generale ale politicilor economice ar trebui să facă obiectul unei revizuiri complete numai o dată la trei ani, în timp ce în cursul anilor intermediari până în 2008 actualizarea acestora ar trebui să fie strict limitată la asigurarea gradului de stabilitate necesar pentru o aplicare eficientă. Examinarea programelor naționale de reformă ale statelor membre, cuprinsă în raportul anual al Comisiei privind progresele și în raportul comun privind ocuparea forței de muncă, arată că statele membre ar trebui să continue să depună eforturi pentru abordarea următoarelor domenii prioritare: — atragerea unui număr mare de persoane și păstrarea acestora ca forță de muncă ocupată, creșterea ofertei de forță de muncă și modernizarea sistemelor de protecție socială; — îmbunătățirea adaptabilității forței de muncă și întreprinderilor și — creșterea investiției în capital uman prin îmbunătățirea educației și a competențelor. Consiliul European din 23 și 24 martie 2006 a subliniat rolul central al politicilor de ocupare a forței de muncă în ordinea de zi de la Lisabona și necesitatea creșterii oportunităților de ocupare a forţei de muncă pentru categoriile prioritare în cadrul unei abordări bazate pe ciclul de viață. În acest context, acesta a aprobat Pactul european pentru egalitatea de șanse între femei și bărbați, care ar trebui să pună și mai mult în valoare abordarea integratoare a egalității de gen („gender mainstreaming”) și să dea un impuls îmbunătățirii perspectivelor și șanselor femeilor pe scară largă. Îndepărtarea obstacolelor din calea mobilității lucrătorilor, astfel cum a fost prevăzută de tratate, inclusiv de tratatele de aderare, ar trebui să consolideze funcționarea pieţei interne și să îi sporească potențialul de creștere și ocupare a forței de muncă. În lumina examinării de către Comisie a programelor naționale de reformă și a concluziilor Consiliului Euro- pean, accentul ar trebui să se pună acum pe punerea în aplicare eficientă și la timp, acordându-se o atenție deose- bită obiectivelor cantitative convenite astfel cum au fost stabilite în Liniile directoare privind ocuparea forței de muncă pentru perioada 2005-2008 și în conformitate cu concluziile Consiliului European.